Fordi der er noget der har presset dig igennem et stykke tid. Et arbejdspress, hvor der ikke er tid til at løse opgaverne, hvor der hele tiden kommer flere og hvor det forventes at du bare følger med. Det kan også være at der er frygt for en chef eller en kollega. Hvor der er konflikt, og hvor du føler dig meget utryg ved personen. Den utryghed kan sætte gang i voldsomt ubehag og ulyst til at være på jobbet, selvom alle andre er dejlige og du elsker dit arbejde, så forurener denne person det hele for dig.
Hjernen går i katastrofe beredskab, og får dit nervesystem til at “overreagerer”, som om at du er i en form for livsfare. Det sætter gang i fysiske reaktioner, som hjertebanken, sved, ondt i maven, hukommelsestab, som de mest almindelige symptomer. Men du vil også opleve en stor tvivl omkring dig selv og din kunnen, og dit selvværd vil være presset mere end normalt.
Det kan også være en livslang stress, der er tæt knyttet til at have et lille eller meget dårligt selvværd. Hvor du lider under en hård indre kritiker, ofte føler du ikke er god nok eller meget ofte føler du er forkert, skamfuld med dårlig samvittighed over mange ting (tit små ting) og føler generelt tit at “det er din skyld”.
Men det er blot dit selvbillede der ikke er realistisk faktisk. Det er for villigt til at være forkert, og det er heftigt knyttet til negative og hæmmende overbevisninger omkring dig selv og livet generelt.
Her er stressbehandling guld værd, for den vil samtidigt, som den nedbringer stressen, rydde meget grundigt op i din bagage, og ændre de hæmmende overbevisninger du går og gemmer på, og lider under.